༄༅། ། བསྟོད་ངག་རྟགས་བརྒྱད་མཆོད་ཕྲེང་།
ཐོགས་མེད། པདྨ།
ཆེ་དགུའི་མགོ་བོས་ལྷ་དབང་བཀུར་བ་བཞིན། །
ཆེ་བའི་རྒྱལ་མཚན་སྲིད་གསུམ་རྩེར་བསྒྲེངས་བ། །
ཆེ་བ་བརྒྱད་ལྡན་སྔ་འགྱུར་རྙིང་མ་བའི། །
ཆེ་བའི་གསེར་ཁྲིར་འཁོད་པ་ཀུན་ཏུ་བཟང་། །
འཇིགས་མེད་གདོང་ལྔའི་དབང་བོའི་གཟི་བརྗིད་ཀྱིས། །
ཕུན་ཚོགས་བདེ་བའི་འབྱུང་གནས་རྒྱལ་བའི་ཆོས། །
མི་འཛད་གཏེར་གྱི་བུམ་པ་བཟང་བོ་མཆོག ། 16
བྱང་སེམས་ཀུན་བཟང་རྒྱལ་མཚན་ཁྱེད་ལ་ཐོབ། །
ལྔ་རིག་ནང་བསྟན་སློབ་གྲྭ་ཆེན་མོ་ལས། །
འཛམ་གླིང་མཁས་པ་མི་བཞིའི་ཡ་གྱལ་མཆོག །
བཀྲ་ཤིས་དུང་དཀར་གཡས་འཁྱིལ་གྲགས་པའི་ད
ས་པའི་དཔལ། །
མཁས་དབང་ཀུན་བཟང་རྒྱལ་མ ང་རྒྱལ་མཚན་ཁྱེད་ཀྱིས་བཞེས། །
བཀྲ་ཤིས་ཆོས་ལྡན་ཆོས་ཀྱི་གླིང་མཆོག་ཏུ། །
འཛམ་གླིང་བསྟན་འགྲོའི་བདེ་སྐྱིད་སྤེལ་བའི་སླད། །
གངས་རྒྱན་སྨོན་ལམ་ཞི་བདེའི་གདུགས་དཀར་ཉིད། །
གླིང་སྤྲུལ་ཀུན་བཟང་རྒྱལ་མཚན་ཁྱེད་ཀྱིས་ཕུབ། །
རྨ་ཡུལ་གསེར་ལྡན་འཛིན་མའི་ཕང་བ་རུ། །prefmpr
སྐུ་མཁར་སེང་འབྲུག་སྟག་རྩེའི་སྙིང་བཅུད་དུ། །
ལྔ་རིགས་སློབ་གླིང་པད་མའི་དགའ་ཚལ་སོགས། །
19

དུས་གསར་གྱི་ཕོ་ཉ།
ཀུན་ཕན་མཛད་བཟང་རྒྱལ་མཚན་ཁྱེད་ཀྱིས་བསྐྲུན། །
ས་རིག་རྒྱ་མཚོར་རོལ་འདོད་གང་ཟག་རྣམས། །
རྨད་བྱུང་རིག་གནས་བཅུ་ལ་ཐབས་ཤེས་ཀྱིས། ། _
གསེར་མིག་ཉ་མོ་ཟུང་གི་འཁྱུག་རྩལ་དེ། །
བཤེས་གཉེན་ཀུན་བཟང་རྒྱལ་མཚན་ཁྱེད་ཀྱིས་བསྩལ། །
འཛམ་གླིང་བསྟན་འགྲོའི་གཞི་རྩ་བརྟན་པའི་ཆེད། །
བསྐལ་བཟང་རྡོ་མཁར་འཁོར་བ་དོང་སྤྲུག་དེ། །
རྨ་ཀླུང་ཁུག་དྲུག་དཔལ་བེའུ་འཁྱིལ་བའི་འདབས། །
མཆོག་སྤྲུལ་ཀུན་བཟང་རྒྱལ་མཚན་ཁྱེད་ཀྱིས་བཞེངས། །
རིས་མེད་རྒྱལ་བསྟན་སྤེལ་བའི་གཉེན་གཅིག་པུ། །
བགྲང་འདས་བཅུ་ཕྲག་རིག་པའི་སློབ་གྲྭ་བཙུགས། །
འཕྲིན་ལས་གསེར་གྱི་འཁོར་ལོའི་གླིང་བཞིར་ཁྱབ། །
ཀུན་བཟང་མི་ནུབ་རྒྱལ་མཚན་རྟག་བརྟན་ཤོག །
དེ་ལྟར་བསྟོད་ངག་རྟགས་བརྒྱད་མཆོད་ཕྲེང་འདི། །
སྒྲོ་བཏགས་མ་བྱས་དྲངས་བོའི་ངག་ནས་བྱུང་། །
ལྷག་བསམ་བརྒྱད་ལྡན་དར་དཀར་མཚོན་བྱེད་དུ། །
ནུ་བོ་ང་ཡིས་མཆོད་པའི་རྒྱན་དུ་འབུལ། །
ཞེས་མཆོག་གཟིགས་གྲུབ་པའི་དབང་བྱུག་ཀུན་བཟང་རྒྱལ་མཚན་ལ་བསྟོད་པ་རྟགས་བརྒྱད་རི་མོའི་མཆོད་ཕྲེང་ཞེས་པ་འདི་གང་གི་
ནུ་བོ་ཐོགས་མེད་ཀྱིས་བོད་ཤིང་བྱ་ཟླ་༥ཚེས་༣༠ཉིན་བདེ་ཆེན་བརྩེགས་པའི་ཆོས་གླིང་དུ་གུས་པས་སྦྱར་བའོ།།
20